Dimucrazia atinesa

A dimucrazia atinesa (o Demucrazia atinesa) hè a prima forma di guvernu dimucratica attistata in a storia uccidintali.

A tiuria custituziunali di a dimucrazia atinesa si basa nantu à u simpliciu principu di a suvranità à u populu  (kurios, suvranu), oramai adupratu da tutti i dimucrazii mundiali. Era una dimucrazia diretta, vali à dì ogni citatinu t'avia a pussibilità di prupona è vutà dirittamenti i leghji, mantinendu  soprattuttu a pussibilità dicisiva di mudificà dirittamenti a custituzioni. Par megliu gistiscia tutti i quistioni, u populu lighjifarava à traversu l'organi didicati (frà i quali a boulè è l'ecclesia) è diligava u rollu probbiu di ghjudici assulutu à i magistrati.

Impurtanza
A dimucrazia greca custituì un finominu isulatu in u tempu è in u spaziu: infatti hè statu un avvinimentu sturicamenti brevi è s'hè arradicatu solu in parechji poleis di l'antica Grecia.
Nonustanti quissa, quistu prima sumenti di dimucrazia avanzata hà cuntribuitu in modu drasticu à l'evuluzioni di u mondu, di u pinsamentu è di a  pulitica uccidintali, influendu annantu à u cuncettu di dimucrazia muderna, ancu s'è quist'ultimu hè radicalamenti  diffarenti.

Cuntruversii
Par u statu erani da cunsidarà libari è uguali tutti i citatini; l'ugualità di u votu asercitatu in l'assamblea da i citatini  atinesi era ditta isopsefia, , cumposta da " (ísos)" chì significheghja "uguali" è  " (psêphos)" chì significheghja "pitrucedda" ma ancu "votu", essendu datu ch'è l'atinesi imprudavani i pitruceddi par  sprimà u so votu.
Frà i citatini ùn si pudia parò inchjuda (par via di una leghji di Pericle di 450 a.C.) ch'è i maghjori di sessu maschili,  figlioli di parenti chì erani tremindù atinesi.

Hè accadutu ch'è 'ssa forma di dimucrazia greca fussi qualificata da i storichi com'è schiavista, apposta ch'edda fundava a so prusperità è  efficacia nantu à l'usu d'un'incuntrullata schiavitù è d'una discriminazioni di u sessu feminicciu: soli l'omini atinesi  maghjori t'aviani u drittu d'elighjibilità; inveci à donni è schiavi (spessu stranieri) era nigata, sii l'elighjibilità attiva sii quidda  passiva.

Da veda dinò
 Boulè
 Ecclesia (antica Grecia)
 Kleroterion
 Ustracisimu
 Pritania
 Timucrazia
 Drittu grecu anticu

Categoria:Istituzioni pulitichi di l'antica Atena
Categoria:Storia di a pulitica